आडवाणी की यात्रा पर अन्ना के बयान से बीजेपी आहत  
बीजेपी नेता वेंकैया नायडू ने कहा है कि यात्रा बीजेपी की है। ऐसे में पार्टी तय करेगी कि यात्रा किन मुद्दों पर हो और कैसी हो। अन्ना उन्हें सलाह ना दें।
आडवाणी की यात्रा पर अन्ना हजारे के बयान से बीजेपी आहत है। पार्टी के वरिष्ठ नेता वेंकैया नायडू ने अन्ना हजारे के बयान पर तीखी प्रतिक्रिया दी है। नायडू ने कहा है कि यात्रा बीजेपी की है। ऐसे में पार्टी तय करेगी कि यात्रा किन मुद्दों पर हो और कैसी हो। अन्ना उन्हें सलाह ना दें। दरअसल, अन्ना हजारे ने हाल ही में आडवाणी की यात्रा को गैर-जरूरी बताते हुए कहा था की आडवाणी भ्रष्टाचार पर यात्रा निकालने के बजाए अपने सभी सांसदों को कहे की वे जनलोकपाल के समर्थन में खड़े हों।